APROBACIÓN DEFINITIVA DA ORDENANZA REGULADORA DO FUNCIONAMENTO DO CENTRO PROVINCIAL DE XESTIÓN DO COÑECEMENTO ARQUEOLÓXICO (CXCA), E INSTRUCIÓNS QUE SE ANEXAN
ADMINISTRACIÓN LOCAL — Provincial — Deputación Provincial (Ordenanzas e Regulamentos, 10/05/2018)

Aprobada inicialmente polo Pleno da Corporación provincial da Deputación Pontevedra, en sesión ordinaria de data 23 de febreiro de 2018 a Ordenanza reguladora do funcionamento do Centro Provincial de Xestión do Coñecemento Arqueolóxico (CXCA) e instrucións que se anexan, elévase a definitiva ao non presentarse reclamacións contra a mesma no período de exposición pública e publícase o texto íntegro da mesma ó abeiro do disposto no artigo 70.2 da Lei 7/1985, do 2 de abril, Reguladora das Bases do Réxime Local: O Centro Provincial de Xestión do Coñecemento Arqueolóxico (en adiante CXCA) nace coa misión de investigar e divulgar os restos materiais recuperados en escavacións arqueolóxicas realizadas en xacementos galaico-romanos, combinando arqueoloxía e restauración. Este centro foi financiado con fondos FEDER, segundo a resolución de 22 de xuño de 2011, achegando a Deputación de Pontevedra un 30% e o FEDER un 70%. No CXCA diferéncianse dúas áreas: a área de exposición, onde se mostran os materiais que foron tratados no CXCA e a área de investigación que comprende os distintos lugares de traballo para o estudo e investigación dos diferentes materiais arqueolóxicos. Os materiais arqueolóxicos que se tratan no centro son os derivados de intervencións arqueolóxicas que xestiona directamente a Deputación de Pontevedra ou que xestionan outras entidades ou agrupacións de dereito público ou privado. Neste sentido hai que ter en conta as disposicións legais existentes en relación con este patrimonio: Lei 5/2016, do 4 de maio, do Patrimonio Cultural de Galicia (DOG 16 de maio de 2016 e BOE 18 de xuño de 2016), Decreto 199/1997, de 10 de xullo polo que se regula a actividade arqueolóxica na Comunidade Autónoma de Galicia (DOG 6 de agosto de 1997) e Lei 16/1985, de 25 de xuño, do Patrimonio Histórico Español (BOE 29 de xuño de 1985). En concreto destacar o Capítulo IV relativo aos bens que integran o patrimonio arqueolóxico da Lei 5/2016, do 4 de maio, do patrimonio cultural de Galicia onde se regula as normas xerais a seguir para o desenvolvemento de intervencións arqueolóxicas como: a natureza e protección dos bens arqueolóxicos, as clases de actividades arqueolóxicas, a autorización para a realización de actividades arqueolóxicas, a responsabilidade na dirección das actividades arqueolóxicas e destino dos achados e a conservación das estruturas arqueolóxicas. Así mesmo, serán de aplicación as restantes disposicións normativas que procedan nos supostos de utilización de material que forme parte do patrimonio arqueolóxico procedente de entidades ou agrupacións de dereito público ou privado localizadas fora de Galicia. Esta ordenanza, que se fundamenta na lexislación antes enunciada, contempla unha metodoloxía básica que asegure o tratamento administrativo e técnico-científico axeitado ao cumprimento da lexislación vixente, sen menoscabo das facultades de decisión que corresponde á xefatura de servizo responsable e o Deputado delegado. A presente ordenanza ten por obxecto regular o funcionamento do Centro Provincial de Xestión do Coñecemento Arqueolóxico da Deputación de Pontevedra e determinar as actividades e servizos que nel se prestan. O CXCA é un centro de investigación e divulgación dos restos materiais recuperados en escavacións arqueolóxicas realizadas en xacementos galaico-romanos, combinando arqueoloxía e restauración e nace co obxectivo de converterse no centro de referencia da xestión e o coñecemento arqueolóxico da cultura castrexa en España. O CXCA localízase no Pazo de Liñares en Lalín e está dividido en dúas áreas que ocupan una superficie útil de 508,35 m2. A área de exposición está composta polas salas de exposición e de audiovisuais; a área de investigación está composta polos seguintes espazos: zona de recepción, recepción de material, laboratorio de lavado, siglado e tratamento de conservación e restauración de materiais, sala de fotografía, sala de investigación, almacén de materiais, sala de reunións e almacén. Son funcións do CXCA: a) Realizar estudos de materiais da Idade de Ferro e da Época Romana aparecidos en intervencións realizadas na provincia de Pontevedra, así como a realización de estudos de materiais achados noutras intervencións alleas á provincia de Pontevedra. b) Facilitar a realización de prácticas profesionais á mocidade para a adquisición de novos coñecementos e técnicas relacionadas co patrimonio arqueolóxico. c) Estudar os materiais exhumados en intervencións arqueolóxicas de urxencia. d) Crear protocolos de “boas maneiras” que sistematicen os métodos e procedementos de tratamento dos materiais arqueolóxicos durante as investigacións. e) Desenvolver actividades encamiñadas a fomentar a transferencia de coñecementos entre a mocidade galega, investigadores e outros colectivos con interese na arqueoloxía a través da utilización das novas tecnoloxías. f) Publicar os estudos realizados que favorezan a preservación da cultura. g) Fomentar o emprego, apoiando a creación de empresas de arqueoloxía, en especial, na comarca do Deza mediante o desenvolvemento de actividades de información, asesoramento e identificación de socios potenciais. h) Calquera outra que poida desenvolverse dentro dos seus obxectivos. A Deputación de Pontevedra elaborará instrucións sobre o funcionamento interno nas que se desenvolverán os procedementos administrativos e técnicos de investigación e estudo dos materiais e bens arqueolóxicos que se atopen nas instalacións do CXCA. Todo elo de conformidade coas disposicións normativas sobre patrimonio arqueolóxico, en particular, no establecido no Capítulo IV relativo aos bens que integran o patrimonio arqueolóxico da Lei 5/2016, de 4 de maio, do patrimonio cultural de Galicia e o disposto nos artigos 6 e 39 da Lei 6/1985, de 25 de xuño, de Patrimonio Histórico Español. En particular, as instrucións sobre o funcionamento interno desenvolverán os seguintes aspectos: As instrucións xa desenvoltas anéxanse a esta ordenanza.1.—A estrutura orgánica do CXCA responderá ás características e ás condicións específicas e será proposta pola xefatura de servizo responsable e o Deputado delegado.2.—A determinación e procedemento de provisión dos postos de traballo adscritos ao CXCA, así como as súas funcións e características serán determinadas pola Deputación de Pontevedra, segundo corresponda na lexislación aplicable ao respecto.1.—O CXCA dispón de dúas áreas de visita públicas: a) A área de exposición do CXCA. Permanecerá aberta ao público nos horarios e días que permaneza aberto o Pazo de Liñares, no que se atopa integrado o CXCA. A visita será libre e gratuíta. b) A área de investigación. Poderá ser visitada por grupos de, polo menos, quince persoas, previa solicitude, autorización e aboamento, se procede, do prezo público aprobado pola Deputación de Pontevedra. A determinación do calendario e horario de apertura e visitas do público establecerase de conformidade ao que sexa aprobado pola Deputación de Pontevedra e no que se establecerán tamén os días de peche técnico, necesarios para o desenvolvemento das diversas tarefas organizativas internas. As visitas guiadas estarán sometidas aos prezos públicos que se determinen.1.—Os distintos servizos que presta o CXCA son os seguintes: a) Servizos de formación, difusión, información e documentación. b) Servizos de intervención no Patrimonio Histórico. c) Servizos de investigación e análise. d) Servizos de impresión especializada e modelado 3D. e) Servizos de cesión de equipamentos. f) Calquera outro que poida prestarse e que garde relación cos fins e funcións do CXCA.2.—A prestación de servizos estará sometida aos prezos públicos que se determinen.3.—As persoas solicitantes dos servizos de cesión de equipamentos, serán responsables polos posibles danos que se ocasionen nos equipamentos cedidos. A solicitude destes servizos implica a conformidade coa dita asunción de responsabilidade, que será esixida, de ser o caso, tras unha valoración dos danos efectuada pola Deputación de Pontevedra.4.—A entrega de reproducións, duplicados, copias en calquera soporte ou a súa obtención por medios propios do solicitante, estará suxeita á lexislación sobre Propiedade Intelectual e demais normativa vixente. A Deputación de Pontevedra fará pública a Carta de Servizos do CXCA, a través da cal informará aos cidadáns e usuarios sobre os servizos que ten encomendados, sobre os dereitos que lles asisten en relación con aqueles e sobre os compromisos de calidade na súa prestación.1.—A Deputación de Pontevedra cooperará ao servizo de interese xeral e poderá acordar de maneira voluntaria a forma de exercer a súas respectivas competencias que mellor sirva a este principio.2.—A Deputación de Pontevedra promoverá a cooperación con outras administracións públicas e con outras entidades públicas e privadas para a mellora da documentación, investigación, conservación e restauración de fondos, así como para as actividades de divulgación do patrimonio arqueolóxico. Para a cooperación con outras Administracións Públicas utilizará as técnicas que estime máis adecuadas en virtude do disposto no artigo 144 da Lei 40/2015, de 1 de outubro, de Réxime Xurídico do Sector Público (en adiante, LRXSP) e poderá subscribir os convenios que procedan, en virtude e coas características establecidas no artigo 47 e seguintes da LRXSP. O funcionamento do CXCA rexerase polas seguintes disposicións legais, os seus desenvolvementos posteriores e polas demais normas de pertinente aplicación: 1.—Autorízase ao órgano competente da Deputación de Pontevedra para ditar cantas disposicións sexan precisas para o desenvolvemento de esta ordenanza.2.—A xefatura de servizo responsable e o Deputado delegado poderán elaborar normas de procedemento de réxime interno, instrucións sobre o funcionamento e o desenvolvemento de estas así como propostas de desenvolvemento da ordenanza así como a actualización de todos estes documentos sen que supoñan unha modificación substancial. Esta ordenanza será publicada no Boletín Oficial da Provincia e non entrará en vigor ata que transcorra o prazo previsto no art.65.2 da Lei 7/1985, de 2 de abril, de Bases do Réxime Local.” Pontevedra,3 de maio de 2018 A presidenta O secretario María del Carmen Silva Rego Carlos Cuadrado Romay